CELEX: 52007PC0782
Language: mt
Date: 2007-12-13
Title: Proposta għal deċiżjoni tal-Kunsill dwar it-terminazzjoni tal-Protokoll li jistabilixxi l-opportunitajiet ta’ sajd u l-kumpens finanzjarju previsti fil-Ftehim ta’ Assoċjazzjoni bejn il-Komunità Ewropea u r-Repubblika Iżlamika tal-Mawritanja fis-settur tas-sajd

Avviż Legali Importanti

|

52007PC0782

Proposta għal deċiżjoni tal-Kunsill dwar it-terminazzjoni tal-Protokoll li jistabilixxi l-opportunitajiet ta’ sajd u l-kumpens finanzjarju previsti fil-Ftehim ta’ Assoċjazzjoni bejn il-Komunità Ewropea u r-Repubblika Iżlamika tal-Mawritanja fis-settur tas-sajd  /* KUMM/2007/0782 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.12.2007KUMM(2007) 782 finaliProposta għalDEĊIŻJONI TAL-KUNSILLdwar it-terminazzjoni tal-Protokoll li jistabilixxi l-opportunitajiet ta’ sajd u l-kumpens finanzjarju previsti fil-Ftehim ta’ Assoċjazzjoni bejn il-Komunità Ewropea u r-Repubblika Iżlamika tal-Mawritanja fis-settur tas-sajd(preżentata mill-Kummissjoni)MEMORANDUM TA’ SPJEGAZZJONIIl-Protokoll li jistabbilixxi l-opportunitajiet ta’ sajd u l-kontribuzzjoni finanzjarja msemmija fil-Ftehim ta’ Sħubija bejn il-Komunità Ewropea u r-Repubblika Iżlamika tal-Mawritanja dwar is-sajd ġie ffirmat għal perjodu ta' sentejn mill-1 ta' Awwissu 2006. Skond l-Artikolu 12 tiegħu, il-Protokoll jista' jiġġedded darbtejn, kull darba għal perjodu ta' sentejn, abbażi ta' ftehim taċitu bejn il-Partijiet, sa meta jingħata avviż għat-terminazzjoni. Din it-terminazzjoni hija prevista fl-Artikolu 13 tal-Protokoll, u teħtieġ li l-Parti interessata tavża bil-miktub lill-Parti l-oħra bl-intenzjoni tagħha li ttemm il-Protokoll ta’ l-anqas sitt xhur qabel it-tmiem tal-perjodu inizjali jew ta’ kull perjodu supplementari.Il-kontribuzzjoni finanzjarja tal-Protokoll hija stabbilita għal € 86 000 000 kull sena għall-opportunitajiet tas-sajd relatati fil-ħdax-il kategorija, li jistgħu jintużaw mit-tnax-il Stat Membru Il-livell ta' l-użu ta' dawn il-kategoriji tas-sajd m'huwiex l-aħjar. Il-biċċa l-kbira minnhom m'humiex użati biżżejjed u b'hekk iqiegħdu l-vijabbiltà ekonomika u finanzjarja ta' dan il-Protokoll fil-perikolu. Konsegwentement, huwa propost li dan il-Protokoll m'għandux jiġi mġedded b'mod taċitu, iżda jintemm skond l-Artikolu 13 tiegħu, sabiex jistgħu jinfetħu negozjati ġodda mal-Mawritanja bil-ħsieb li jiġi negozjat Protokoll ġdid li joffri opportunitajiet għas-sajd li huma adattati għar-rekwiżiti stabbiliti tal-flotti ta' l-Istati Membri kkonċernati u għall-kontribuzzjoni finanzjarja li hija aġġustata skond dan.Għalhekk, il-Kummissjoni tipproponi li l-Kunsill jadotta din id-Deċiżjoni.Proposta għalDEĊIŻJONI TAL-KUNSILLdwar it-terminazzjoni tal-Protokoll li jistabilixxi l-opportunitajiet ta’ sajd u l-kumpens finanzjarju previsti fil-Ftehim ta’ Assoċjazzjoni bejn il-Komunità Ewropea u r-Repubblika Iżlamika tal-Mawritanja fis-settur tas-sajdIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea u, b’mod partikolari, it-tieni paragrafu ta’ l-Artikolu 300, flimkien ma’ l-Artikolu 37, tiegħu,Wara li kkunsidra l-proposta tal-Kummissjoni,Billi:(1) Il-Komunità u r-Repubblika Iżlamika tal-Mawritanja kkonkludew Protokoll li jistabbilixxi l-opportunitajiet ta’ sajd u l-kontribuzzjoni finanzjarja msemmija fil-Ftehim ta’ Sħubija bejn il-Komunità Ewropea u r-Repubblika Iżlamika tal-Mawritanja[1] dwar is-sajd għal perjodu ta' sentejn mill-1 ta' Awwissu 2006. Skond l-Artikolu 12 tiegħu, il-Protokoll jista' jiġġedded darbtejn, kull darba għal perjodu ta' sentejn, abbażi ta' ftehim taċitu bejn il-Partijiet, ħlief jekk jingħata avviż minn wieħed mill-Partijiet.(2) B'kont meħud li mhux l-ogħla livell ta' użu qed jintuża għall-opportunitajiet tas-sajd offerti minn dak il-Protokoll, huwa fl-interess tal-Komunità, taħt il-kondizzjonijiet stabbiliti fl-Artikolu 13 tiegħu, li jintemm dak il-Protokoll u jinfetħu konsultazzjonijiet mar-Repubblika Iżlamika tal-Mawritanja.(3) Sabiex ikun żgurat l-issuktar ta' l-attivitajiet tas-sajd mid-data ta' l-iskadenza tal-Protokoll li jkun ġie terminat, għandhom jinfetħu negozjati ġodda sabiex jiġi negozjat mill-ġdid Protokoll iktar adattat għar-rekwiżiti stabbiliti tal-flotti ta' l-Istati Membri rigward l-opportunitajiet tas-sajd, skond l-linji gwida ppubblikati mill-Kunsill.JIDDEĊIEDI:Artikolu UnikuIl-Kunsill jikkonferixxi lill-Kummissjoni s-setgħa biex ittemm, f'isem il-Komunità, il-Protokoll imsemmi hawn fuq u tavża formalment lir-Repubblika Iżlamika tal-Mawritanja ta' din it-terminazzjoni.Magħmul fi Brussell,Għall-KunsillIl-President [1] Ir-Regolament tal-Kunsill (KE) Nru 1801/2006 tat-30 ta' Novembru 2006 dwar il-konklużjoni tal-Ftehim ta' Sħubija fis-settur tas-sajd bejn il-Komunità Ewropea u r-Repubblika Iżlamika tal-Mawritanja – ĠU L 343/9 tat-8 ta' Diċembru 2006.